આજે સાંજે હિંમતનગર પાલિકા પ્રમુખ નીલાબેન પટેલ, ઉપપ્રમુખ અનિરૂધ્ધ સોરઠીયા, કારોબારી ચેરમેન અમૃત રાજપુરોહીત, બાંધકામ સમિતિ ચેરમેન વિમલ ઉપાધ્યાય, ચીફ ઓફિસર પાંચાભાઈ માળી સહિત શાસક અને વિપક્ષના સદસ્યોની ઉપસ્થિતિમાં સામાન્ય સભા યોજાઈ હતી, ચાલુ વર્ષે ચોમાસાના પ્રથમ રાઉન્ડમાં શહેરના અનેક રસ્તાઓ ધોવાઈ ગયા હોવાથી શહેરીજનોને ભારે હાલાકી ભોગવવાનો વારો આવ્યો હતો, જે મામલો સામાન્યસભામાં ભારે ચર્ચાસ્પદ બનતાં પાલિકા પ્રમુખ નિલાબેનએ હલ્કી ગુણવત્તાવાળા રસ્તાઓ બનાવનારા કોન્ટ્રાકટરો સામે દંડનીય કાર્યવાહી કરવા ઉપરાંત ભવિષ્યમાં તેઓ પાલિકાનું કોઈપણ ન કરે તે માટે બ્લેક લિસ્ટ કરવાનો આદેશ આપતા તમામ સભ્યોએ તેમના નિર્ણયને આવકાર્યો હતો, ત્યારબાદ વિપક્ષ દ્વારા વરસાદી પાણીના નિકાલ તેમજ ભૂર્ગભ ગટર યોજના સહિતના મુદે શાસક પક્ષને ઉધડો લઈને વ્યવસ્થિત પ્લાનીંગ થાય તે માટે રજુઆત કરી હતી.